SAPPE บวก 6.45% คาดตลาดตปท.หนุนผลการดำเนินงานปี 60 โตแกร่ง
SAPPE บวก 6.45% ล่าสุด ณ เวลา 16.30 น. ราคาอยู่ที่ 33.00 บาท บวก 2.00 บาท หรือ 6.45% สูงสุดที่ 33.25 บาท ต่ำสุดที่ 31.00 บาท มูลค่าซื้อขายที่ 157.63 ล้านบาท โบรกฯ แนะ “ซื้อ” ชูเป้า 39.50 บาท คาดตลาดตปท.หนุนผลการดำเนินงานปี 60 โตแกร่ง
16 ธ.ค. 2559

ผู้สื่อข่าวรายงานว่า ราคาหุ้นบริษัท เซ็ปเป้ จำกัด (มหาชน) หรือ SAPPE ณ เวลา 16.30 น. ราคาอยู่ที่ 33.00 บาท บวก 2.00 บาท หรือ 6.45% สูงสุดที่ 33.25บาท ต่ำสุดที่ 31.00 บาท มูลค่าซื้อขายที่ 157.63 ล้านบาท 

ด้านบล.ฟิลลิป ระบุในบทวิเคราะห์ มองผลการดำเนินงานของ SAPPE ในปี 60 ได้ปัจจัยหนุนจากตลาดต่างประเทศเป็นหลัก อีกทั้งจะเริ่มรับรู้ส่วนแบ่งเงินลงทุนใน CCF เข้ามาตั้งแต่ไตรมาส 4/59 เป็นต้นไป ขณะที่ยังมีแผนส่งออกสินค้าตัวใหม่ภายในต้นปีหน้า
ขณะที่บล.เคจีไอ ระบุในบทวิเคราะห์ แนะ “ซื้อ” ราคาเป้าหมาย 39.50 บาท มองการเข้าซื้อหุ้น CCF จะเป็นอีกหนึ่งช่องทางสร้างการเติบโต เพราะเป็นกิจการที่มีศักยภาพสูงมากจากสินค้าที่มีรสนิยมดี และใช้เทคโนโลยีการผลิตที่ทันสมัย ซึ่งจะทำให้ SAPPE สามารถเพิ่มธุรกิจใหม่นี้เข้าไปในตลาดที่กว้างขึ้นได้ แต่อย่างไรก็ตาม SAPPE ถือหุ้นเพียงแค่ 40% ในปี 60-61 และ CCF จำเป็นต้องมีการปรับโครงสร้างในระยะสั้น ดังนั้น จึงคาดว่า CCF จะยังไม่สร้างผลกำไรให้กับบริษัทในปี 60 แต่จะช่วยสร้างกำไรให้กับSAPPE ราว 3% ในปี 61 ซึ่งหากธุรกิจนี้ฟื้นได้เร็ว และบริษัทซื้อหุ้นเพิ่มอีก 20% ในปี 61 ก็จะถือเป็น upside